title: Labour
text: Al labour zo oberoù graet gant ar c'horf hag ar penn evit tizhout un disoc'h. War pep tachenn a c'hall bezañ e c'hall an neb labourat. Gallout a ra bezañ kaset da benn anezhañ e-unan pe dre ret, evel er sklaverezh. Al loened ivez a labour, renet gant an dud. E meur a vro e vez lidet Gouel al Labour d'ar 1añ a viz Mae.
  
  Dre astenn-ster e komzer eus labour evit ur vicher. Dilabour e vez graet eus un den hep labour.
  
  Dre astenn-ster e komzer ivez er fizik eus labour un nerzh.
  
  Pa vez anv eus oberoù a denn d'an douar, d'an natur evit gounit plant e vez komzet eus al labour-douar.
  
  Al labourioù, el liester, a vez graet eus oberioù evit sevel pe dresañ ur savadur pe un hent.
  
  Armerzh 
  
  Al labour zo un obererezh graet en eskemm d'ur gopr, evit produiñ ur mad pe ur servij. Eñ hag ar c'hevala a ya d'ober ar faktorioù produiñ. Kavet e vez war marc'had al labour.
  
  Gwir 
  Gant kod al labour e vez dastumet peurliesañ ar reolennoù e pleustr en ur vro. Ret eo d'an implijerien koulz ha d'an implijidi doujañ dezho, en ur Stad a wir bepred. Reolennoù etrevroadel zo ivez, da skouer gant Unaniezh Europa hag Aozadur etrebroadel al labour.
  
  Politikerezh 
  Ar ger « labour » a gaver e saozneg ivez. Anv meur a strolladoù politikel saoznek eo : gwelet Strollad al Labour. Mennegomp memestra :
   Strollad al Labour, unan eus brasañ strolladoù politikel breizhveuriat
   Strollad al Labour, ur strollad politikel iwerzhonat
   Strollad al Labour, ur strollad politikel serb
  
  Troioù-lavar 
   El labour emañ ar yec'hed.
   Labour sul, labour nul.
   An tu zo an hanter eus al labour.
  
  Luganioù 
   « Enrichissez-vous par le travail et par l’épargne » zo ur frazenn vrudet a vije bet lavaret e 1843 gant François Guizot, prezidant ar C'huzul gall
   e toull dor kamp Auschwitz-Birkenau e oa skrivet arbeit macht frei da lavaret eo « al labour a ra an den dishual », diouzh ur frazenn gant al lizheregour Lorenz Diefenbach
   kavet e vez ar ger labour e-barzh sturiennoù broadel kalz broioù afrikan evel Benin, Aod an Olifant, Gabon, Ginea, Kameroun, Niger, Kongo hag all
  
  Gwelet ivez
   implij
   labourva
   labouradeg
  
  Kevredigezh
  Armerzh
  Skiantoù sokial
  Gwir
  Denoniezh
  Skiantoù an Den